El Centre de Salut de Catarroja imparteix una formació als col·legis del municipi
27 febr. 2024

Catarroja, 27 de febrer 2024. El Centre de Salut de Catarroja va impartir a la fi de la setmana passada una xerrada sobre nocions bàsiques d'actuació davant alguna urgència en els col·legis al personal docent responsable dels centres escolars.

En aquesta primera formació van assistir tots els centres escolars de Primària del municipi, així com el personal sanitari que impartia la xerrada i l'alcaldessa de Catarroja, Lorena Silvent.

L'Àrea de Salut del municipi impulsa aquesta iniciativa del departament de Pediatria del Centre de Salut de la localitat amb l'objectiu d'oferir als col·legis unes mínimes nocions d'actuació en cas que ocórrega alguna urgència en horari escolar.

Es tracta d'un programa teoricopràctic i està previst que s'impartisca cada sis mesos amb l'objectiu de fer una formació continuada. En aquesta primera xerrada es va tractar la realització d'una RCP bàsica, l'actuació correcta enfront de convulsions, reaccions al·lèrgiques, així com el procediment que s'ha de seguir davant determinades situacions d'urgència.